הסגנון הזה משך ציירים פופולרים מובילים, ובמיוחד דניאל סשררס, שעזר להפצת הז'אנר בארצות אחרות. ציורים בז'אנר זה הציגו בתחילה פרח או זר פירות. בהתפתחות המאוחרת יותר של הז'אנר הוחלפה הסצנה המרכזית על ידי נושאים אחרים כמו דיוקנאות, נושאים מיתולוגיים, סצינות אלגוריות ונופים.
גבריאל בונו דה מבלי
גבריאל בונו דה מבלי (בצרפתית: Gabriel Bonnot de Mably; 14 במרץ 1709, גרנובל – 2 באפריל 1785, פריז) היה פילוסוף, היסטוריון וסופר צרפתי ששירת זמן קצר בסגל הדיפלומטי של ארצו, והיה סופר פופולרי ב.
דה מבלי דגל בביטול הרכוש הפרטי, שבו ראה גורם אנטי חברתי ואגואיסטי, ומתח ביקורת על ירושת העושר וירושת המעמד. הרשויות ניסו להחרים עותקים רבים של חלק מכתביו שבהם הזהיר מפני תהליכים עממיים שהתפתחו מאוחר יותר כחלק מהמהפכה הצרפתית.
בשנים 1794–1795 פורסמו 15 כרכים של כל כתבי דה מבלי.
עירוי חליפין
עירוי חליפין (באנגלית: Exchange transfusion ובראשי תיבות: ע"ח) הוא עירוי דם, שבו מחליפים את דם החולה בדם חדש (בניגוד לעירוי רגיל שבו רק מוסיפים דם או מוצריו ללא הסרת דם החולה), במהלך הטיפול מוסר דמו של החולה ומוחלף בדם אחר או ברכיבי דם. עירוי החליפין נעשה לסירוגין, שאיבה והזרקה, עד למצב שבו הוחלף נפח הדם הנדרש בדם חדש, ניתן לבצע עירוי חליפין באופן ידני, או באמצעות מכונה. עירוי החליפין הראשון נעשה בשנות השבעים.
אופן הפעולה.
הרופא מחדיר צנתר לכלי דם מרכזי (ביילודים או בעוברים לכלי דם בחבל הטבור) של החולה, שואבים את דם החולה (החל מ-5 מ"ל ועד 20 מ"ל) ומזרימים באיטיות כמות זהה של דם או מוצרי דם, שחוממו מראש לטמפרטורת החדר, חוזרים על הפעולה פעמים נוספות עד לקבלת התוצאה הרצויה.
דיכוי 709
רדיפות סין 709 (במקור: 709 Crackdown) הוא שם שניתן למבצע לדיכוי פעילי זכויות אדם ועורכי דין בכל רחבי סין. המבצע התחיל ב-9 ביולי 2015, ומכאן נגזר כינויו. יוזם המבצע היה מנהיג עליון ומזכ"ל המפלגה הקומוניסטית הסינית, שי ג'ינפינג.
במהלך המבצע עורכי דין רבים נרדפו על ידי מאסרים, העלמתם, משפטי ראווה, שלילת רישיון עריכת דין ומעקבים. מעל 200 פעילים נעצרו.
וָאנְג יָאצְ'יוֹ, חוקרת סינית בארגון Human Rights Watch, ציינה כי הרדיפות של 709 היו מכה קשה מאוד לתנועת ההגנה על זכויות האדם בסין. בעקבות הרדיפות פעילות התנועה הצטמצמה מאוד.
מדע המידע וטכנולוגיות אינטרנט
מדעי המידע וטכנולוגיות אינטרנט
Diamond Heart
Diamond Heart (בעברית: לב יהלום) הוא סינגל של התקליטן הנורווגי אלן ווקר, שהוקלט על ידי הזמרת-יוצרת השוודית סופיה סומג'ו, מתוך האלבום, Different World. השיר יצא לאור ב-28 בספטמבר 2018, על ידי חברת התקליטים מר מיוזיק, כסינגל השישי מתוך האלבום.
השיר הגיע למקום הראשון במצעד השירים של נורווגיה.
רקע וכתיבה.
השיר נכתב על ידי גונאר גרווה פטרסן, אלן ווקר, תומאס טרולסן, קריסטופר האוגן, אדוארד נורמן, מוד מלודיז, יאן ברגיין, ויקטור ורפילט, פרדריק בורץ' אולסן וסופיה סומג'ו והופק על ידי מפיקים מוזיקליים שונים. השיר הוא שיר EDM, המשלב בתוכו גם את סגנון הטראנס.
השיר יצא לאור ב-30 בנובמבר 2018, כסינגל בארצות הברית, תוך שהיה זמין להורדה דיגיטלית.
וידאו קליפ.
הווידאו קליפ המלא של השיר הועלה לערוץ היוטיוב של אלן ווקר ב-18 בספטמבר 2018, ביום צאתו כסינגל. לאורכו של הקליפ ניתן לראות אנשים במקומות שונים, תוך שהם סוחבים דברים שונים עליהם יש את הלוגו של אלן ווקר "W".
נכון לינואר 2020, מונה הצפיות של הקליפ עומד על למעלה מ-175 מיליון צפיות.
Stronger with Each Tear
Stronger with Each Tear (מעוצב: STRONGER withEach Tear; בעברית: חזקה עם כל דמעה) הוא אלבומה התשיעי של הזמרת מרי ג'יי בלייג', אשר יצא ב-18 בדצמבר 2009, על ידי "Matriarch Records" ובמספר מדינות מסוים בתאריכים אחרים. האלבום הגיע למקום הראשון במצעד אלבומי ה-R&amp;B וההיפ-הופ ובכך בליגי' שברה שיא בתור הזמרת שהכניסה הכי הרבה אלבומים למקום הראשון במצעד.
הצלחה מסחרית.
האלבום הגיע עם יציאתו למקום השני בארצות הברית עם מכירות של 332 אלף עותקים. במצעד אלבומי ה-R&amp;B הוא הגיע למקום הראשון ובכך בלייג' שברה שיא של האמנית שהכניסה הכי הרבה אלבומים למקום הראשון למצעד זה. בנוסף בלייג' הפכה לאישה התשיעית בהיסטוריה מזה 18 שנה שהצליחה להוציא 3 אלבומים שמכרו יותר מ-300 אלף עותקים בשבוע הראשון ליציאתם בארצות הברית. נכון לאפריל 2010 האלבום מכר 726 אלף עותרים בארצות הברית ובכך היה זכאי למעמד זהב.
בבריטניה האלבום הגיע למקום ה-33 בשיאו אך לאחר שבוע יצא מחוץ ל-40 העליונים. במצעד אלבומי ה-R&amp;B הבריטי הוא הגיע למקום ה-4 אך בשבוע שלאחר מכן יצא מהעשירייה הפותחת.
נאדי (סדרת טלוויזיה)
נאדי (באנגלית: Noddy's Toyland Adventures, "הרפתקאות נאדי בארץ הצעצועים"; בעברית מוכרת גם בשם "נאדי פעמוני") היא סדרת סטופ מושן בריטית לילדים בהפקת קוסגרוב הול, המבוססת על סדרת ספרים בעלת אותו שם מאת איניד בלייטון. הסדרה בוימה על ידי בראיין ליטל (שלוש העונות הראשונות) וכריס טיילור (עונה אחרונה), נכתבה על ידי ג'וליה אלן וקריס אלן והולחנה על ידי פול קיי. ג'ויס שגם ביצע את שיר הנושא המקורי.
הסדרה שודרה לראשונה בבריטניה בערוצים BBC One ו-BBC Two (CBBC) בהתאמה, החל מ-17 בספטמבר 1992 עד 3 באפריל 2000. בישראל, העונה הראשונה של הסדרה דובבה לעברית ושודרה בערוץ 2 תחת הזכיינית רשת מדיה בשנת 1994. בהמשך, ב-11 ביוני 2000, העונה השנייה שודרה לראשונה בדיבוב עברי ברצועת "עץ הפיטפוזים" בערוץ הילדים ביחד עם העונה הראשונה. כמו כן, הסדרה שודרה בערוץ הופ! והופצה בקלטות וידאו. לסדרה הופקו ארבע עונות הכוללות 52 פרקים באורך 10 דקות, בנוסף הופק ספיישל לכבוד חג המולד.
קטעים מתוך הסדרה הופיעו בסדרת הטלוויזיה "נאדי בארץ הצעצועים", המבוססת אף היא על סדרת הספרים.
תקציר העלילה.
הסדרה עוקבת אחר נאדי, בובת עץ קטנה החובשת מצנפת עם פעמון ונוהגת במכונית צהובה ואדומה. בכל פרק עובר נאדי הרפתקה חדשה עם חבריו הטובים הגנום אוזניון, השוטר מר פלוד וטסי הדובה. בסיום כל פרק צוחק נאדי ומהנן בראשו כדי שמצנפת הפעמון שלו תצלצל.
מדבבים.
מדבבים בעברית.
עונה ראשונה (ערוץ 2).
דיבוב העונה הראשונה בוים והופק על ידי ענת ניב, ביחד עם הפקתו של עוזי פוקס.
עונה שנייה (ערוץ הילדים).
דיבוב העונה השנייה בוים על ידי אפי בן ישראל, והופק על ידי ענבר שטגר עזרא.
קלטות וידאו.
בנוסף לשידורים בטלוויזיה, הסדרה הופצה בישראל בחמש קלטות וידאו על ידי הד ארצי:
Dd (יוניקס)
dd היא פקודת Unix ומערכת הפעלה דמוית יוניקס, שמטרתה העיקרית היא להמיר ולהעתיק קבצים.
במערכות הפעלה דמויות יוניקס קיים ייצוג של רכיבי חומרה, תוכנה ותהליכים באמצעות קבצים אותם אותם ניתן לקרוא, לשנות ואף לכתוב אליהם. הפקודה dd מאפשרת קריאה וכתיבה של קבצים כאלה תוך הגדרה מדויקת של גודל המידע אותו נרשום וקידודו.
שימוש.
גיבוי של הMaster boot record
dd if=/dev/sda of=MBR.img bs=512 count=1
יצירת קובץ המכיל אפסים בגודל 1024k
dd if=/dev/zero of=~/1000mb_file bs=1024k count=1
העתקת דיסק לקובץ תמונה
dd if=/dev/sda3 of/home/backup/disk.backup
העתקת CDROM לתמונת ISO
dd if=/dev/sr0 of=/root/image.iso
מחיקת דיסק על ידי כתיבת אפסים
dd if=/dev/zero of=/dev/sda bs=1M
מחיקת דיסק על ידי כתיבת מידע אקראי
dd if=/dev/urandom of=/dev/sda bs=1M
העמסת מעבד
dd if=/dev/zero of=/dev/null bs=1024k count=1000
עמודי תבל (מיני-סדרה)
עמודי תבל (באנגלית: The Pillars of the Earth) היא מיני-סדרה בת שמונה פרקים משנת 2010. הסדרה היא עיבוד טלוויזיוני לרומן באותו שם מאת קן פולט. שידור הבכורה היה ב-23 ביולי 2010, בארצות הברית בערוץ Starz, ובקנדה ברשת The Movie Network. בממלכה המאוחדת שודרה הסדרה לראשנה באוקטובר 2010 בערוץ 4. הסדרה הייתה מועמדת לפרס גלובוס הזהב בשלוש קטגוריות, בהן המיני-סדרה הטובה ביותר או סרט הטלוויזיה הטוב ביותר. איאן מקשיין היה מועמד לפרס השחקן הטוב ביותר, והיילי אטוול הייתה מועמדת לפרס השחקנית הטובה ביותר.
תקציר עלילה.
כמו ברומן שעליו מבוססת הסדרה, העלילה מתרכזת בבניית הקתדרלה בעיר הבדיונית קינגסברידג', בתקופה הסוערת הידועה בשם האנרכיה, שהתרחשה ב.
הבדלים בין הסדרה לרומן.
נערכו שינויים אחדים באפיון של חלק מהדמויות. למשל, ולראן הוא מבוגר יותר מאשר ברומן, ואילו רמיג'יוס הוא צעיר יותר. כמו כן השחקנים המגלמים את אלפרד, ג'ק, ריצ'רד ואליינה הם מבוגרים יותר מאשר גילם בתחילת הרומן. הדמויות של הנרי מבלואה, אנדרו סקריסט, מיליוס, ותומאס בקט, לא מופיעות כלל בסדרה. גילוי העריות שבין ריגאן לבנה ויליאם, לא קיימת ברומן. סיפורם של פיליפ ואחיו פרנסיס, שניצלו על ידי האב פיטר אחר מות הוריהם, הושמט מהסדרה. במקום זה סופר שאב המנזר ג'יימס הוא זה שהביא את פיליפ הילד למנזר. הדמות של הגנב שתוקף את מרתה, וגונב את החזיר שלהם, מתמזגת בסדרה עם הנזיר ג'וני אייטפנס.